**Horváth Zsófia**

**Ágazati esztétika/Kreatív művészeti kurzus**

**Kurzus célja**

Minden héten egy történeti korszaknak művészeti-, vallási-, régészeti emlékeken keresztüli felidézése történik. A cél, hogy az adott kultúra formavilágával megismerkedve, azokat a Hallgatók kompozíciókba tudják illeszteni, el tudják helyezni saját (művészeti) horizontjukon.

**Óra menete**

Minden szeminárium 90 perces, amelyek két, egyenként 45 perces részre oszlanak:

1. Adott korszak bemutatása
2. Az adott korszak formavilágának felhasználása egy kreatív feladaton keresztül

**Számonkérés, elvárások**

A kurzus végére 9 + 1 kompozíció leadása kötelező. A plusz egy kép bármely feladatkörből választható, azonban nagyobb lélegzetvételű, melyhez egy 1-3 oldalas kompozíció leírás leadása szükséges. A kurzusról maximum 3 hiányzás lehetséges.

**A képeket természetesen a kurzus végén visszakapják a Hallgatók!**

**Hét**

1. Bevezetés/megbeszélés
2. Őskor: sziklafestmények, mágikus-vallási jelképek

Feladat: *Totemek és mágiák*

Alkossa meg saját totemét! Gondolkodjon el, vajon milyen állat, növény, tárgy segítené leginkább, illetve fejezné ki Önt!

1. Mezopotámia civilizációi és hagyatékai

Feladat: *Zodiákusok és csillagok*

Mit jelent Önnek a zodiákusa? Milyen csillagzat alatt született? Alkosson kompozíciót a zodiákus, illetve a bolygók témakörében!

1. A Nílus bölcsőjében: Egyiptom

Feladat: *Istenek a Nílus mentén*

Alkosson kompozíciót az ókori Egyiptom formavilágával! A stílusnál nem muszáj ragaszkodnia az adott korszak művészeti jegyeihez!

Égei kultúra: Kréta, Knósszosz, Mükéné

Feladat: *Királyok, istennők, labirintusok*

Szabad kompozícióalkotás az égei kultúra formavilágaival.

1. Észak gyermekei: kelták és vikingek

Feladat: *Örökcsomók és Világfák*

Alkosson világfa kompozíciót a kelta illetve viking díszítőornamentika ÉS/VAGY mitológiai lényeik és alakjaik felhasználásával!

1. A mesés kelet: Kína és Japán művészete

Feladat: *Keleti tájak, keleti elvek*

Adott műalkotás reprodukciója VAGY kompozíció a következő témakörben: *Állatok a tájban.*

1. Istenek és Konkvisztádorok: majákról és aztékokról

Feladat: *Vér és csillogás*

Alkosson kompozíciót a maja illetve azték díszítőornamentika ÉS/VAGY mitológiai lényeik és alakjaik felhasználásával!

1. Keletről jöttem, a Szarvas gyermeke vagyok… – Leletek és formák az ősi magyarok hagyatékából

Feladat: *Szarvas nemzet(t)*

Alkosson kompozíciót melyben főszerepet kapnak az ősmagyarokra jellemző állatszellemek/mitikus lények!

1. Középkor: Mágia vs. Vallás

Feladat: *Alkímia, mágia, hit és tisztaság*

Alkosson kompozíciót a keresztény ÉS/VAGY alkímia szimbólumaival!

1. Reneszánsz I.

Feladat: *Csak a legnagyobb mesterektől…*

Választott reneszánsz művész képeivel való ismerkedés, vázlatok készítése.

1. Reneszánsz II.

Feladat: *Csak a legnagyobb mesterektől… (2)*

Választott reneszánsz művész egy adott képének reprodukálására tett kísérlet.